

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.martā **Nr.114**

(prot. Nr.9, 2.§)

**Par grozījumiem ar Daugavpils pilsētas domes 2018.gada 13.decembra lēmumu**

**Nr.660 apstiprinātajā Daugavpils pilsētas vispārējās izglītības iestāžu**

**attīstības stratēģijā 2018.-2025.gadam**

Pamatojoties uz likuma „Par pašvaldībām” 15.panta pirmās daļas 4.punktu, 21.panta pirmās daļas 27.punktu, Izglītības likuma 17.panta trešo daļu, Ministru kabineta 2014.gada 2.decembra noteikumu Nr.737 „Attīstības plānošanas dokumentu izstrādes un ietekmes izvērtēšanas noteikumi” 52.punktu, Daugavpils pilsētas domes Izglītības un kultūras jautājumu komitejas 2020.gada 5.marta atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt grozījumu ar Daugavpils pilsētas domes 2018.gada 13.decembra lēmumu Nr.660 apstiprinātajā Daugavpils pilsētas vispārējās izglītības iestāžu attīstības stratēģijā 2018.-2025.gadam, izsakot 2.nodaļas Pasākumu plāns 2018. – 2025.gadam apakšnodaļas RV4: Optimāls vispārējās izglītības iestāžu tīkls pašvaldībā tabulas ailes “Pasākumi” 2.2.apakšpunktu šādā redakcijā:

“2.2. Izveidoti un darbojas izglītojamo uzņemšanas kritēriji vidējās izglītības pakāpē visās izglītības iestādēs, kā minimālo uzņemšanas kritēriju nosakot:

* + 1. vidējo vērtējumu veselās ballēs valsts pārbaudes darbos matemātikā, svešvalodā un latviešu valodā ne zemāku kā 5;
    2. mazākumtautību pamatizglītības programmā vidējo vērtējumu veselās ballēs valsts pārbaudes darbos matemātikā un svešvalodā ne zemāku kā 5, kā arī latviešu valodas centralizētā eksāmena vērtējumu ne zemāku kā 46%.”

Domes priekšsēdētājs *(personiskais paraksts)*  A.Elksniņš